open-index/open-wikipedia-markdown huggingface dataset:
ედიტა აბდიესკი

**ედიტა აბდიესკი** (დ. 14 ნოემბერი, 1984) — შვეიცარიელი პოპის მომღერალი. ცნობილი გახდა მას შემდეგ რაც 2010 წელს მოიგო გერმანული „X Factor“-ის პირველი სეზონი. ამავე წელს გამოუშვა სინგლი „I've Come to Life“, რომელმაც გერმანიის, შვეიცარიისა და ავსტრიის ჩარტებში მოწინავე პოზიციები დაიკავა. ერთი წლის შემდეგ გამოუშვა მეორე სინგლი „The Key“. 2010 წელს მოიგო დივას ჯილდო. არის ალბანურ-მაკედონიური წარმოშობის.

## რესურსები ინტერნეტში
* ოფიციალური საიტი 
* 

კატეგორია:შვეიცარიელი მომღერლები
კატეგორია:დაბადებული 1984
კატეგორია:დაბადებული 14 ნოემბერი
კატეგორია:ცოცხალი ადამიანები
ქოლგოსანი აბედა

**ქოლგოსანი აბედა**, *განტოტებული აბედა* () — ბაზიდიუმიანი სოკო აბედოვანთა ოჯახისა. დიამეტრში აღწევს 50 სმ-ს, მასით — 4 კგ-ს. შედგება მრავალრიცხოვანი (100 და მეტი) დატოტვილი ფეხისაგან (ძირში ერთიანდებიან საერთო ბოლქვისებრ ფეხში), რომლებზეც განლაგებულია მომრგვალებული, ღია მურა ფერის ქუდები, დიამეტრით 1–4 სმ, ხოლო სისქით — 2 მმ-მდე. ქუდის ქვედა მხარეზე მილები თეთრია, ქუდიდან ფეხზე გარდამავალი. აქვს სოკოს სურნელი კამის ელფერით. საჭმელად ვარგისია. გავრცელებულია ევრაზიისა და ჩრდილოეთ ამერიკის ტყეებში. ფოთლოვანი და წიწვოვანი ჯიშების პარაზიტი სოკოა, იწვევს ფესვებისა და ხის ტანის (ძირში) სიდამპლეს.

## სქოლიო 
კატეგორია:აბედოვანნი
კატეგორია:საჭმელი სოკოები
მარიამ საჯაია

**მარიამ საჯაია** (დ. 15 მარტი, 1991, თბილისი) — ქართველი იურისტი, პოლიტიკოსი. 

## ბიოგრაფია
დაიბადა 1991 წლის 15 მარტს. დაამთავრა კავკასიის უნივერსიტეტი სამართალმცოდნეობის სპეციალობით. 2010 წელს დაიწყო მუშაობა ორგანიზაციაში „ადამიანის უფლებათა დაცვა და 21-ე საუკუნე“. 2012 წელს მუშაობდა სპეციალისტად განათლების ხარისხის განვითარების ეროვნული ცენტრში. 2012-2016 წლებში იყო  საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“.

ამ პერიოდში ის იყო 4 საპრალამენტო კომიტეტისა და საქართველოს პარლამენტის გენდერული თანასწორობის საბჭოს წევრი. 2015-2016 წლებში იყო იურიდიულ საკითხთა კომიტეტის წევრი. 2012-2015 წლებში იყო ადამიანის უფლებათა დაცვისა და სამოქალაქო ინტეგრაციის კომიტეტის წევრი. 2013-2016 წლებში — საპროცედურო საკითხთა და წესების კომიტეტის წევრი. 2016 წლის თებერვლიდან ნოემბრამდე — სპორტისა და ახალგაზრდულ საქმეთა კომიტეტის წევრი.

## რესურსები ინტერნეტში
## სქოლიო
კატეგორია:დაბადებული 1991
კატეგორია:დაბადებული 15 მარტი
კატეგორია:საქართველოს VIII მოწვევის პარლამენტის წევრები
კატეგორია:კავკასიის უნივერსიტეტის კურსდამთავრებულები
კატეგორია:თბილისში დაბადებულები
მაია
A Boy and His Dog

**A Boy and His Dog** — „ბეიტსის მოტელის“ პირველი სეზონის მერვე ეპიზოდი, რომელიც ეთერში 2013 წლის 6 მაისს გავიდა.

## მოკლე შინაარსი
იდუმალებით მოცული უცხო მამაკაცი ნორმას პრობლემებს უქმნის; ბრედლის არ მოსწონს ის ფაქტი, რომ სკოლაში ჭორები გავრცელდა; დილანი და რემო მოგზაურობაზე წავლენ; ნორმანი შემაძრწუნებელი ჰობით დაკავდება.

## სიუჟეტი
frameless|left|200px
ემას მამა, უილი ნორმანს ტაქსიდერმიას ასწავლის მას შემდეგ, რაც მან მკვდარი ჯუნო მიუყვანა. ნორმანის სკოლის დირექტორი ნორმას ურეკავს მისი ბოლოდროინდელი საქციელის გამო. ნორმა დათანხმდება, რომ ნორმანს ფსიქოლოგთან მიიყვანს. ფსიქოლოგი ნორმას ეუბნება, რომ საკუთარ შვილზე კონტროლის პრობლემები აქვს.

ბრედლი განაწყენებულია, რადგან ნორმანმა ემას უთხრა, რომ მას და ბრედლის სექსი ჰქონდათ; იგი ამას შეცდომას უწოდებს. ნორმანი ემას გაუბრაზდება, რადგან მან ამის შესახებ ბრედლის მეგობრებს უთხრა; ემა ხსნის, რომ ის ნორმანს იცავდა, როცა ბრედლის მეგობრები მას დასცინოდნენ და ამბობდნენ, რომ ბრელდისთან შანსი არ ჰქონდა.

frameless|right|200px
ჯეიკი ნორმას ეუბნება, რომ შელბისა და კით სამერსის შესახებ ყველაფერი იცის, რის შემდეგაც ნორმა მას მოტელიდან აგდებს. მოგვიანებით ის შეხვდება ტრიმერებს, რომლებიც დილანმა მოგზაურობიდან მოიყვანა და მათ მოტელში აბინავებს. კლიენტების მოყვანისთვის მადლობის გადასახდელად ნორმა გადაწყვეტს, რომ დილანი სავახშმოდ წაიყვანოს, თუმცა საკუთარ საწოლზე ზაკ შელბის გახრწნილ ცხედარს იპოვის.

## მსახიობები
### მთავარი
* ვერა ფარმიგა — ნორმა ბეიტსი
* ფრედი ჰაიმორი — ნორმან ბეიტსი
* მაქს ტირიოტი — დილან მასეტი
* ოლივია კუკი — ემა დეკოდი
* ნიკოლა პელცი — ბრედლი მარტინი

### მოწვევით
* ჯერ ბერნსი — ჯეიკ აბერნატი
* ნესტორ კარბონელი — ალექს რომერო
* ბენ კოტონი — დენი
* ვინსენტ გეილი — გილ ტერნერი
* იენ ჰარტი — უილ დეკოდი
* პოლ ჯარეტი — ტომ ჰატჩინსი
* ჰირო კანაგავა — ექიმი ფუმირო კურატა
* იენ ტრეისი — რემო უოლესი
* კიგენ კონორ ტრეისი — ბლერ უოტსონი

### ასევე მონაწილეობენ 
* ემალაინ ესტრადა — ჰაიდენი
* ჯენა რომანინი — ჯენა
* ბრიტნი უილსონი — ლისა
* ალიია ო'ბრაიენი — რეჯინა
* კიმ კონდრაშოფი — ბარმენი
* ტიფანი შეპარდი — მიმტანი
* ალექსანდრ კალვერტი — რა'უფი
* კინენ ტრეისი — განერი
* მეტ ელისი — დენი
* მერსედეს დე ლა ზერდა — სამერი
* ფერა ავივა — მიმღები

## შენიშვნები
* ამ ეპიზოდს 2,71 მლნ-მა ადამიანმა უყურა.

## მუსიკა
## რესურსები ინტერნეტში
## სქოლიო
1.8
საბჭოთა მეურნეობა

**საბჭოთა მეურნეობა** — სოფლის მეურნეობის ორგანიზების ერთ-ერთი ფორმა საბჭოთა კავშირში. საბჭოთა მეურნეობა იყო მსხვილი, მექანიზებული საწარმო მეურნეობა, რომელიც დაფუძნებული იყო სახელმწიფო საკუთრებაზე და განსხვავდებოდა კოლმეურნეობისაგან.

## ისტორია
საბჭოთა მეურნეობები შეიქმნა ლენინის გადაწყვეტილებით 1917 წლიდან. 1919 წლიდან საბჭოთა მეურნეობების შექმნას უფრო ორგანიზებული სახე მიეცა. ამ დროს შექმნილი იყო 3536 საბჭოთა მეურნობა. 1922 წელს მათი რაოდენობა შეადგენდა 4316-ს. საბჭოთა მეურნეობების განვითარება შეაჩერა მეორე მსოფლიო ომმა. ომის დროს განადგურდა არსებული მეურნეობების 45 %. 1954-1956 წლებში შეიქმნა ახალი საბჭოთა მეურნეობები მარცვლეული კულტურების წარმოების გადიდების მიზნით ყაზახეთში, ციმბირში, ვოლგისპირეთსა და ურალში.

## საქართველოს სსრ
საქართველოს სსრ-ში საბჭოთა მეურნეობების შექმნა დაიწყო 1921 წლის აპრილში. ისინი, ძირითადად, ჩამოყალიბდა ყოფილი საუფლისწულო მამულების ბაზაზე, ასევე, ნაწილობრივ, მსხვილი კერძო მეურნეობების ბაზაზე. საბჭოთა მეურნეობები შეიქმნა საქართველოს სსრ-ის მიწის სახალხო კომისარიატის სისტემაში. ერთ-ერთი პირველი იყო წინანდლის, ნაფარეულის, მუკუზანის, ჩაქვის, მუხრანის, კარდენახის, მანავის, სკრის, ვაჭევის, ვარციხის, სალიბაურის და სხვა საბჭოთა მეურნეობები. საბჭოთა მეურნეობების მშენებლობის პროცესი გაძლიერდა 1929 წლიდან. 1940 წელს საქართველოში იყო 76 საბჭოთა მეურნეობა, 1981 წელს კი — 517. საქართველოს სსრ-ში არსებობდა ძირითადად ექვსი ტიპის საბჭოთა მეურნეობა: მევენახეობის, მეხილეობის, მეციტრუსეობის, მერძევეობის, მეკარტოფილეობის და მეჩაიეობის. საბჭოთა კავშირის დანგრევის შემდეგ განხორციელდა საბჭოთა მეურნეობების უმეტესი ნაწილის პრივატიზაცია.

## იხილეთ აგრეთვე
*კოლექტივიზაცია

## ლიტერატურა
*

კატეგორია:სსრკ სოფლის მეურნეობა
კატეგორია:სსრკ-ის ორგანიზაციები
იგორ არდაშევი

**იგორ არდაშევი** (დ. 2 აგვისტო, 1967, ბრნო) – ჩეხი პიანისტი.

სწავლობდა ბრნოს კონსერვატორიაში, იყო ინესა იანიჩკოვას მოსწავლე. 1987 წელს მიიღო ჩაიკოვსკის საერთაშორისო კონკურსის პრემია. 1991 წელს მიიღო პრემია დედოფალი ელიზაბეტის კონკურსზე. 1988 წელს აიღო მესამე ადგილი პრაღის გაზაფხულის შეჯიბრზე.

## რესურსები ინტერნეტში
* ბიოგრაფია

## სქოლიო
კატეგორია:ჩეხი პიანისტები
კატეგორია:დაბადებული 1967
კატეგორია:დაბადებული 2 აგვისტო
კატეგორია:ცოცხალი ადამიანები
ზურაბ ხაჩიძე

**ზურაბ ხაჩიძე** (დ. 15 აგვისტო, 1972) — ქართველი ეკონომისტი, იურისტი და პოლიტიკოსი.  
## ბიოგრაფია
დაიბადა 1972 წლის 15 აგვისტოს. სხვადასხვა დროს მუშაობდა ეკონომისტად, ბუღალტერად და იურისტად. იყო სამი „შპს“-ს დირექტორი.   2020 წლის 23 აპრილიდან 2020 წლის 11 დეკემბრამდე იყო საქართველოს მე-9 მოწვევის პარლამენტის წევრი  პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
კატეგორია:საქართველოს IX მოწვევის პარლამენტის წევრები
კატეგორია:დაბადებული 15 აგვისტო
კატეგორია:დაბადებული 1972
კატეგორია:ქართველი ეკონომისტები
კატეგორია:ქართველი იურისტები
კორინა სმითი

**მარია კორინა სმითი** (დ. 8 სექტემბერი, 1991) — ვენესუელელი მომღერალი, მსახიობი და მოდელი.

## პირადი ცხოვრება
კორინა სმითი დაიბადა 1991 წლის 8 სექტემბერს. ის არის ვენესუელელი პოლიტიკოსის, რობერტო სმით პერერას შვილი. კორინამ დაამთავრა ბენტლის უნივერსიტეტის ეკონომიკისა და ფინანსების ფაკულტეტი. 2014 წელს სწავლის დამთავრების შემდეგ დაბრუნდა ვენესუელაში.

ჰყავს 2 და, მარია სოფია და მარია ელისა სმითები.

## კარიერა
მისი დებიუტი ტელევიზიაში შედგა 2009 წელს.

## რესურსები ინტერნეტში
* 

კატეგორია:ვენესუელელი მოდელები
კატეგორია:ვენესუელელი მომღერლები
კატეგორია:ვენესუელელი მსახიობები
კატეგორია:დაბადებული 1991
კატეგორია:დაბადებული 8 სექტემბერი
კატეგორია:ცოცხალი ადამიანები
რამაზ პატარიძე

**რამაზ პატარიძე** (დ. 6 ნოემბერი, 1927, თბილისი — გ. 1 ნოემბერი, 2020) — ქართველი ენათმეცნიერი, დამწერლობათმცოდნე, ანბანთმცოდნე. ფილოლოგიურ მეცნიერებათა კანდიდატი (1967). პოეტის, მთარგმნელისა და საზოგადო მოღვაწის მიქელ პატარიძის შვილი.

## ბიოგრაფია 
1950 წელს დაამთავრა ი. სტალინის სახელობის თბილისის სახელმწიფო უნივერსიტეტის აღმოსავლეთმცოდნეობის ფაკულტეტი. მუშაობდა კორნელი კეკელიძის სახელობის საქართველოს ხელნაწერთა ეროვნული ცენტრში, ივანე ჯავახიშვილის ისტორიისა და ეთნოლოგიის ინსტიტუტის საქართველოს ეთნოლოგიის განყოფილებაში. იყო პავლე ინგოროყვას მოსწავლე. 1967 წელს დაიცვა საკანდიდატო დისერტაციის თემა: „ქართული ფილიგრანოლოგიის ძირითადი საკითხები“. 64 წლის განმავლობაში იკვლევდა ქართული ანბანის საკითხებს.

1980 წელს სა­ბავ­შვო გა­მომ­ცე­ლო­ბა „ნა­კა­დულ­მა“ გამოსცა მისი წიგნი „ქართული ასომთავრული“, წიგნმა საბ­ჭო­თა ცენ­ზუ­რის გვერ­დის ავლა მარ­ტი­ვად მოახერხა, ვი­ნა­ი­დან ის საბავ­შვო გა­მომ­ცემ­ლო­ბამ გამოსცა. ამის შე­დე­გად წიგ­ნე­ბის გავ­რცე­ლე­ბა შეიზღუდა, გა­მომ­ცემ­ლო­ბა „ნაკადულის“ დი­რექ­ტო­რი არჩილ სულაკაური თანამ­დე­ბო­ბი­დან გაათავისუფლეს, ხოლო წიგ­ნის ავტო­რი რა­მაზ პა­ტა­რი­ძე პრაქ­ტი­კუ­ლად ჩამოშორდა სა­მეც­ნი­ე­რო საქ­მი­ა­ნო­ბას. 

2018 წელს „პა­ლიტ­რა L-ის“ მიერ გა­მო­ცე­მუ­ლი „ქარ­თუ­ლი ასომ­თავ­რუ­ლი“ წარმოადგენს სამეცნიერო-პოპულარულ ნაშრომს, სადაც აღწერილია ქართული ანბანის ისტორია და წარმართული კალენდრის საიდუმლოებები. 

მან გახსნა ერკათაგირის გრაფიკული საფუძვლები და ამით ნათელი გახადა ე.წ. კავკასიურ დამწერლობათა ურთიერთმიმართების ისტორიული ლოგიკა. გაშიფრა „ქებაჲ და დიდებაჲ ქართულისა ენისაჲ“ საიდუმლო შინაარსი და წარმოაჩინა ამ ჰიმნოგრაფიული თხზულების ისტორიული და ესქატოლოგიური მნიშვნელობა. აქტიურად იკვლევდა დავათის სტელის საკითხებს. აღმოაჩინა ნეკრესის წარწერების რამდენიმე შიფრი. ახლებურად აქვს წაკითხული შოთა რუსთაველის „ვეფხისტყაოსნის“ არაერთი სტროფი და სტრიქონი.

## რესურსები ინტერნეტში
## სქოლიო
კატეგორია:დაბადებული 6 ნოემბერი
კატეგორია:დაბადებული 1927
კატეგორია:გარდაცვლილი 1 ნოემბერი
კატეგორია:გარდაცვლილი 2020
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
კატეგორია:ქართველი ენათმეცნიერები
რ
მიხეილ მილი

**მიხეილ მილი** (დ. 9 ნოემბერი, 1909, ირკუტსკი — გ. 31 იანვარი, 1970, მოსკოვი) — რუსი ინჟინერი, შვეულმფრენების კონსტრუქტორი, ტექნიკის მეცნიერებათა დოქტორი (1945).

## ბიოგრაფია
1931 წელს დაამთავრა ნოვოჩერკასკის საავიაციო ინსტიტუტი. მუშაობდა ცენტრალურ აეროჰიდროდინამიკურ ინსტიტუტში. 1947 წლიდან იყო შვეულმფრენების მშენებლობის საცდელი ბიუროს ხელმძღვანელი. მისი ხელმძღვანელობით დააპროექტეს პირველი საბჭოთა სერიული 3-ადგილიანი შვეულმფრენი მი-1. 

## ლიტერატურა
კატეგორია:დაბადებული 9 ნოემბერი
კატეგორია:დაბადებული 1909
კატეგორია:გარდაცვლილი 31 იანვარი
კატეგორია:გარდაცვლილი 1970
კატეგორია:რუსი ინჟინრები
კატეგორია:საბჭოთა კავშირის კომუნისტური პარტიის წევრები
კატეგორია:წითელი ვარსკვლავის ორდენის კავალრები
კატეგორია:მოსკოვში გარდაცვლილები
ჯეიმზ მილი

**ჯეიმზ მილი** (დ. 6 აპრილი, 1773 — გ. 23 ივნისი, 1836) — შოტლანდიელი ფილოსოფოსი, ჯონ სტიუარტ მილის მამა. 1798 წელს დაამთავრა ედინბურგის უნივერსიტეტის ღვთისმეტყველების ფაკულტეტი. იყო უტილიტარიზმის მიმდევარი, ეწინააღმდეგებოდა ბუნებითი სამართლის თეორიას.

## ლიტერატურა
კატეგორია:დაბადებული 6 აპრილი
კატეგორია:დაბადებული 1773
კატეგორია:გარდაცვლილი 23 ივნისი
კატეგორია:გარდაცვლილი 1836
კატეგორია:შოტლანდიელი ფილოსოფოსები
ჯონ სტიუარტ მილი

**ჯონ სტიუარტ მილი** (; დ. 20 მაისი, 1806, ლონდონი — გ. 8 მაისი, 1873, ავინიონი) — ინგლისელი ფილოსოფოსი და ეკონომისტი. იყო იერემია ბენტამის მოწაფე. განიცადა ჯ. ბერკლის, ო. კონტის, დეივიდ რიკარდოსა და დეივიდ იუმის გავლენა. იყო პოზიტივიზმისა და უტილიტარიზმის მიმდევარი. მისი ძირითადი ნაშრომია „ლოგიკის სისტემა“ (ტ. 1-2, 1843). 

## ლიტერატურა
## სქოლიო
კატეგორია:ინგლისელი ფილოსოფოსები
კატეგორია:XIX საუკუნის ბრიტანელი ფილოსოფოსები
ალექსანდრ მილიერანი

**ალექსანდრ ეტიენ მილიერანი** (დ. 10 თებერვალი, 1859, პარიზი — გ. 6 აპრილი, 1943, ვერსალი) — ფრანგი პოლიტიკოსი. 1890-იანი წლების დამდეგს მიემხრო სოციალისტურ მოძრაობას, შევიდა ვალდეკ-რუსოს „რესპუბლიკური თავდაცვის“ კაბინეტში როგორც ვაჭრობის მინისტრი. ეს იყო სოციალისტების ბურჟუაზიულ მთავრობაში მონაწილეობის პირველი შემთხვევა. 1920-1924 წლებში იყო საფრანგეთის პრეზიდენტი.

## ლიტერატურა
კატეგორია:დაბადებული 10 თებერვალი
კატეგორია:დაბადებული 1859
კატეგორია:გარდაცვლილი 6 აპრილი
კატეგორია:გარდაცვლილი 1943
კატეგორია:საფრანგეთის პრეზიდენტები
მიხეილ მილიონშჩიკოვი

**მიხეილ მილიონშჩიკოვი** (დ. 13 იანვარი, 1913, გროზნო — გ. 27 მაისი, 1973, მოსკოვი) — რუსი მეცნიერი, სსრკ-ის მეცნიერთა აკადემიის აკადმეიკოსი (1962) და ვიცე-პრეზიდენტი. 

## ბიოგრაფია
1932 წელს დაამთავრა გროზნოს ნავთობის ინსტიტუტი. 1934-1943 წლებში ასწავლიდა მოსკოვის საავიაციო ინსტიტუტში, შემდეგ მოსკოვის საინჟნრო-ფიზიკურ ინსტიტუტში. 1944-1949 წლებში მუშაობდა სსრკ მეცნიერებათა აკადემიის მექანიზაცის ინსტიტუტში, შემდეგ კი ატომური ენერგიის ინსტიტუტში. 1960 წლიდან იყო ამ ინსტიტუტის დირექტორის მოადგილე. 1967 წლიდან იყო დიდი საბჭოთა ენციკლოპედიის მთავარი რედაქციის წევრი. უმთავრესი შრომების აქვს ტურბულენტურობის და ფილტრაციის თეორიაში. 

## ლიტერატურა
კატეგორია:დაბადებული 13 იანვარი
კატეგორია:დაბადებული 1913
კატეგორია:გარდაცვლილი 27 მაისი
კატეგორია:გარდაცვლილი 1973
კატეგორია:რუსი ფიზიკოსები
კატეგორია:ოქტომბრის რევოლუციის ორდენის კავალრები
კატეგორია:მოსკოვში გარდაცვლილები
ეკატერინე ხერხეულიძე

**ეკატერინე (ეკა) ხერხეულიძე** (დ. 13 ივნისი, 1972, თბილისი, საქართველოს სსრ) — ქართველი პოლიტიკოსი, ფილოლოგი.

## ბიოგრაფია
დაიბადა 1972 წლის 13 ივნისს. დაამთავრა ივანე ჯავახიშვილის სახელობის თბილისის სახელმწიფო უნივერსიტეტი ქართული ენისა და ლიტერატურის სპეციალობით, აგრეთვე —  საქართველოს ტექნიკური უნივერსიტეტი სამართალმცოდნეობის სპეციალობით. 1998-1999 წლებში იყო სინთეზურ ნაკეთობათა ფაბრიკის საწარმოო სტაჟირების დეტალების დამკომპლექტებელი. 2004-2008 წლებში იყო აჭარის ავტონომიური რესპუბლიკის უმაღლესი საბჭოს წევრი. 2008-2012 წლებში იყო საქართველოს მე-7 მოწვევის პარლამენტის წევრი  პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2015-2016 წლებში — საქართველოს მე-8 მოწვევის პარლამენტის წევრი პარტიული სიით (ჩაანაცვლა დავით საყვარელიძე), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“.

## რესურსები ინტერნეტში
## სქოლიო
კატეგორია:დაბადებული 13 ივნისი
კატეგორია:დაბადებული 1972
კატეგორია:საქართველოს VIII მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს ტექნიკური უნივერსიტეტის კურსდამთავრებულები
კატეგორია:თბილისში დაბადებულები
ეკატერინე
კატეგორია:საქართველოს X მოწვევის პარლამენტის წევრები
კატეგორია:საქართველოს X მოწვევის პარლამენტის ქალი წევრები
კატეგორია:ცოცხალი ადამიანები
პავლე მილიუკოვი

**პავლე მილიუკოვი** (დ. 15 იანვარი, 1859, მოსკოვი — გ. 31 მარტი, 1943, საფრანგეთი) — რუსი პოლიტიკოსი და ისტორიკოსი.

## ბიოგრაფია
1882 წელს დაამთავრა მოსკოვის უნივერსიტეტი. 1886 წლიდან იქვე მუშაობდა პრივატ-დოცენტად. 1894 წელს სტუდენტთა მოძრაობასთან კავშირისთვის გაათავისუფლეს უნივერსიტეტიდან და გადაასახლეს რიაზანში. რამდენიმე წელს იყო საზღვარგარეთ. 1905 წელს დაბრუნდა სამშობლოში და ჩაება ლიბერალურ მოძრაობაში. იყო კადეტთა პარტიის ერთ-ერთი ორგანიზატორი და თავმჯდომარე 1907 წლიდან. არჩეული იყო მე-3 და მე-4 მოწვევების სახელმწიფო სათათბიროში. 1917 წლის თებერვლის რევოლუციის შემდეგ დაიკავა საგარეო საქმეთა მინისტრის პოსტი. აპრილში ანტანტის ქვეყნებს გაუგზავნა ნოტა,, სადაცადასტურებდა რუსეთის მზადყოფნას, პირველი მსოფლიო ომი მიეყვანა გამარჯვებამდე. ნოტამ გამოიწვია ჯარისკაცთა პროტესტი, აპრილის კრიზისი და მილიუკოვის გადადგომა. 1920 წლიდან იყო ემიგრაციაში, ცხოვრობდა ლონდონსა და პარიზში.

## ლიტერატურა
კატეგორია:დაბადებული 15 იანვარი
კატეგორია:დაბადებული 1859
კატეგორია:გარდაცვლილი 31 მარტი
კატეგორია:გარდაცვლილი 1943
კატეგორია:რუსი ისტორიკოსები
კატეგორია:რუსი პოლიტიკოსები
კატეგორია:რუსეთის იმპერიის IV მოწვევის სახელმწიფო სათათბიროს დეპუტატები
კატეგორია:მწერლები ანბანის მიხედვით
კატეგორია:მოსკოვში დაბადებულები
მართა აპრაქსინა

**მართა მატვეიევნა აპრაქსინა** (; დ. 1664 — გ. 31 დეკემბერი, 1715) — რუსეთის ცარიცა 1682 წლის 14 თებერვლიდან 7 მაისამდე როგორც თედორე III-ის მეორე და უკანასკნელი ცოლი. რუსი დიდებულის, მატვეი ვასილიევიჩ აპრაქსინისა და მისი ცოლის, დომნა ბოგდანოვნა ლოვხიკოვას ქალიშვილი. 

დაქვრივების შემდეგ მართა აღარ გათხოვილა და სამეფო კარზე ცხოვრობდა 33 წლის განმავლობაში. იგი საბოლოოდ 1715 წელს გარდაიცვალა კუჭის დაავადებით. იგი დაკრძალეს პეტრე-პავლეს ციხესიმაგრეში, სანქტ-პეტერბურგში. მისი დაკრძალვისას მისმა მაზლმა, იმპერატორმა პეტრე I-მა საბოლოოდ გააუქმა ძველი რუსული ტრადიცია, რომლის მიხედვითაც, დაკრძალვისას კუბოს ეტირებოდნენ. 

## ლიტერატურა 
* Grigoryan VG Romanov. Biographical Directory. - Moscow: AST, 2007.

კატეგორია:დაბადებული 1664
კატეგორია:გარდაცვლილი 31 დეკემბერი
კატეგორია:გარდაცვლილი 1715
კატეგორია:რუსეთის მონარქების მეუღლეების სია
კატეგორია:მოსკოვში დაბადებულები
კატეგორია:სანქტ-პეტერბურგში გარდაცვლილები
ღაჟაჟო

**ღაჟაჟო** () — სოკოს სახეობა სპარასისისებრთა ოჯახისა, რომელიც ფართოდაა გავრცელებული ევროპაში, ჩრდილოეთ ამერიკაში, რუსეთსა და იაპონიაში.

კარგი ხარისხის საჭმელი სოკოა. გამოიყენება ახალი და ნორჩი ეგზემპლარები. იზრდება წიწვოვან ტყეებში ერთეულებად, ზაფხულიდან შემოდგომამდე. მიკორიზას უპირატესად წარმოქმნის ფიჭვთან. პარაზიტი სოკოა. იწვევს ფესვებისა და ხის ტანის სიდამპლეს.

სოკო პირველად აღწერა ავსტრიელმა ბოტანიკოსმა ფრანც ქსავერ ფონ ვულფენმა 1781 წელს როგორც *Clavaria crispa*. მიმდინარე ბინომიალური სახელწოდება მიანიჭა შვედმა მიკოლოგმა ელიას მაგნუს ფრისმა 1821 წელს.

## აღწერა
ნაყოფსხეული — მომრგვალო, სფეროსებრი ან არათანაბარი ფორმის, ხორცოვანი, დიამეტრი 15–30 (10–60) სმ-ია, მასა 1–2 (10-მდე) კგ. მოაგონებს ყვავილოვან კომბოსტოს. ნორჩობაში მოთეთროა, მოგვიანებით მოყვითალო და ბოლოს გამოშრობისას — ჟანგმიწისფერი ან მურა. შედგება მაგარი მურა ფეხისაგან და მისგან გამომავალი მრავალრიცხოვანი 2-5 სმ სიგრძის განშტოებებისაგან, რომლებიც გაფართოებული და შებრტყელებულია კრემისფერ ან ჟანგმიწოვან-ყვითელ ფირფიტებად.

ჰიმენოფორი — გლუვი ან ხორკლიანი, თხელი, ცვილისებრი, მოთეთრო-ყავისფერი ან მონაცრისფრო. თითოეული ტოტი დაფარულია ჰიმენიუმით.

ფეხი — ცენტრალური, სქელი (დიამეტრი — 2-5 სმ), მიწაში ღრმად ჩაფლული წაგრძელებული ფესვისებურად. ნორჩობაში ფეხი მოთეთრო ან მოყვითალოა. მოგვიანებით — მომურო შავამდე.

სპორები — ელიფსისებური, გლუვი ზედაპირით, უფერული, 6–7×3–4 მკმ; სპორების მტვერი — მოთეთროდან მოყვითალომდე და ჟანგმიწისფერიდან ნარინჯისფერ-ჟანგმიწისფრამდე. 

## გავრცელება და ეკოლოგია
იზრდება ნიადაგზე წიწვოვან ტყეში,. ფოთლოვანი და წიწვოვანი ჯიშების პარაზიტი სოკოა, იწვევს ფესვებისა და ხის ტანის (ძირში) სიდამპლეს.

ფართოდაა გავრცელებული ევროპასა და ჩრდილოეთ ამერიკაში. აზიაში მრავლადაა რუსეთსა და იაპონიაში. სამხრეთ ამერიკაში დაფიქსირებულია ბრაზილიაში. ხოლო ავსტრალიაში — კუინზლენდის შტატში. გავრცელებულია საქართველოს ყველა რეგიონში. თუშურად ეწოდება **ჯღიბლა**.

## მსგავსი სახეობები

Ramaria aurea-clavaire dorée (Ain).JPG|*Ramaria aurea*
Ramaria botrytis 31768.jpg|*Ramaria botrytis*
Koralka 1.JPG|*Ramaria flava*
Ramaria flavescens.png|*Ramaria flavescens* 
Mushroom in Tombigbee National Forest 2.JPG|*Ramaria flavoides*
Ramaria formosa BS6.jpg|*Ramaria formosa*
Ramaria largentii 360109 crop.jpg|*Ramaria largentii*
Ramaria pallida, Lipik crop.jpg|*Ramaria pallida*
Ramaria rufescens.png|*Ramaria rufescens*
Ramaria stricta 171867.jpg|*Ramaria stricta*
Sparassis brevipes.jpg|*Sparassis laminosa*

## კვებითი ღირებულება
ითვლება ერთ-ერთ საუკეთესო საჭმელ სოკოდ. აქვს სასიამოვნო სოკოს სურნელი, სიბერეში ყავისფერდება და უხეშდება.

სოკო აქტიურად გამოიყენება ხალხურ მედიცინაში. იგი შეიცავს სპარასოლს, რომელიც ხელს უშლის ობის სოკოების განვითარებას. გარდა სპარასოლისა, ღაჟაჟო შეიცავს ბიოაქტიურ კომპონენტებს, რომლებსაც სიმსივნის საწინააღმდეგო (იმუნომოდულატორული) და ანტიმიკრობული მოქმედება გააჩნია.

## გალერეა

ფაილი:'Rooting Cauliflower Mushroom', Sparassis radicata (10495968025).jpg
ფაილი:Cauliflower fungus, Ehrenbach.jpg
Sparassis crispa Obrzycko (1).jpg
ფაილი:Sparassis crispa 3.jpg
ფაილი:Sparassis.crispa2.-.lindsey.jpg

## რესურსები ინტერნეტში
*
*
*

## სქოლიო 
კატეგორია:სპარასისისებრნი
კატეგორია:აბედა სოკოები
კატეგორია:საჭმელი სოკოები
ტაშკენტის ოლქი

**ტაშკენტის ოლქი** (ვილაეთი) () — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი ტაშკენტი.

## ზოგადი მიმოხილვა
შეიქმნა 1938 წლის 15 იანვარს. მდებარეობს რესპუბლიკის ჩრდილო-აღმოსავლეთ ნაწილში. ფართობი 15,3 ათასი კმ². ოლქის ჩრდილო-აღმოსავლეთი და აღმოსავლეთი ნაწილი მთიანია. ტერიტორიის უმეტესი ნაწილი სამხრეთით და სამხრეთ-დასავლეთით წარმოადგენს მთისწინა ვაკეს, რომელიც დახრილია მდინარე სირდარიისაკენ. ოლქი მდებარეობს მაღალი სეისმურობის ზონაში. მთავარი მდინარეებია სირდარია და მისი შენეკადები ჩირჩიქი და აჰანგარანი. ენერგეტიკის ბაზაა ბუნებრივი აირი, მურა ნახშირი (ანგრენის საბადო) და ჰიდროენერგორესურსები. არის დიდი თეცები. ტაშკენტის სრესი, ანგრენის სრესი, ჩირჩიქ-ბოზსრუს ჰესების კასკადი. აგებულია სარწყავი არხები, წყალსაცავები. სოფლის მეურნეობაში მისდევენ მებამბეობას, მებაღეობას, მებაღჩეობას, მევენახეობას და სხვა. მოჰყავთ ბამბა, კენაფი, ქერი, ხორბალი, ბრინჯი, კარტოფილი, ბოსტნეული კულტურები, ვაშლი, ალუბალი, ყურძენი და სხვა. მეცხოველეობა სახორცე-სარძეო მიმართულებისაა. აშენებენ ღორს, ცხვარს, თხას, ცხენს, ფრინველს. სარწყავ ზონაში განვითარებულია მეაბრეშუმეობა. ტაშკენტში მდებარეობს აეროპორტი, რომლითაც უკავშირდება აზიის მრავალ ქვეყანას.

## ჯილდოები და მედლები
ოლქი დაჯილდოებულია 2 ლენინის ორდენით (1959, 1970).

## ლიტერატურა
## სქოლიო
კატეგორია:უზბეკეთის ოლქები
ოქილ ოქილოვი

**ოქილ ოქილოვი** (; დ. 2 თებერვალი,  1944) — ტაჯიკი პოლიტიკოსი. ტაჯიკეთის პრემიერ-მინისტრი 1999-2013 წლებში. არის ტაჯიკეთის სახალხო დემოკრატიული პარტიის წევრი. პრემიერ-მინისტრის თანამდებობას იკავებდა 13 წლისა და 338 დღის მანძილზე. ის ყველაზე დიდ ხანს იკავებდა ტაჯიკეთის პრემიერ-მინისტრის პოსტს, აღნიშნული თანამდებობის არსებობის მანძილზე. 

## რესურსები ინტერნეტში
* ბიოგრაფია

## სქოლიო
კატეგორია:ტაჯიკეთის პრემიერ-მინისტრები
კატეგორია:დაბადებული 2 თებერვალი
კატეგორია:დაბადებული 1944
კატეგორია:ცოცხალი ადამიანები
კასრ ალ ვატანი

**კასრ ალ ვატანი** (არაბ. **قَصْر ٱلْوَطَن‎** - ქართ.**“ერის სასახლე“**)  **—**  პრეზიდენტის სასახლე   აბუ დაბიში, არაბთა გაერთიანებული საამიროებში.

## ისტორია 
ქვეყნის კულტურული მემკვიდრეობის აღსანიშნავად შეიხებმა ხალიფა ბინ ზაიიდ ალ ნაჰაიანიმა (არაბ. خليفة بن زايد بن سلطان آل نهيان; დ. 25 იანვარი 1948) — არაბთა გაერთიანებული საამიროების პრეზიდენტი და აბუ-დაბის საამიროს მმართველი) და მოჰამედ ბინ ზაიიდ ალ ნაჰიანმა (აბუ დაბის მეფისნაცვალი და არაბთა გაერთიანებული საამიროების შეიარაღებული ძალების უმაღლესი მეთაურის მოადგილე) გადაწყვიტეს სასახლის გახსნა საზოგადოებისთვის 2019 წელს. სასახლე საზოგადოებისთვის გახსნეს 2019 წლის 11 მარტს   ცერემონიას მასპინძლობდნენ შეიხები მუჰამედ ბინ ზაიიდი და მოჰამედ ბინ რაშიდ ალ მაკტუმი (არაბ. محمد بن راشد آل مكتوم; დ. 22 ივლისი, 1949) — არაბთა გაერთიანებული საამიროების პრემიერ-მინისტრი და ვიცე-პრეზიდენტი ასევე დუბაის საამიროს მმართველიაგვისტოში, მოგზაურობისა და ტურიზმის ვებსაიტმა *Hotel and Rest*  სასახლე დაასახელა ხელოვნებისა და კულტურის მსოფლიოს 20 საუკეთესო  ღირსშესანიშნაობას შორის  2020 წელს კასრ ალ ვატანის საპრეზიდენტო სასახლე წარდგენილი იყო *World Travel Awards*– ზე, როგორც მთავარი კულტურული ტურისტული ღირსშესანიშნაობა ახლო აღმოსავლეთში. 

## ინტერიერი და ექსტერიერი 
თეთრი სასახლე და 2 რელიგიური ტექსტი ყურანი (ბირმინგემის ხელნაწერის ასლის ჩათვლით) და ბიბლია (დავითის ფსალმუნების ჩათვლით).  ასევე არსებობს ბიბლიოთეკა, რომელშიც 50 000-ზე მეტი წიგნში აღწერილი ქვეყნის კულტურული, სოციალური და პოლიტიკური ისტორია.

### დასავლეთის ფრთა 
დასავლეთის ფრთაში არის დარბაზები, რომლებიც გამოიყენება ოფიციალური მიზნებისთვის. არსებობს ოთახი, რომელიც ცნობილია, როგოეც "თანამშრომლობის სულისკვეთებისათვის". აქ  ჩატარდება არაბთა გაერთიანებული საემიროების მინისტრთა კაბინეტისა და ფედერალური უმაღლესი საბჭოს შეხვედრები, გარდა საერთაშორისო ორგანიზაციების სამიტებისა, როგორიცაა *ისლამური კონფერენციის ორგანიზაცია*, არაბულ სახელმწიფოთა ლიგა და *სპარსეთის ყურის თანამშრომლობის საბჭო* სხვა ქვეყნებში,  ოფიციალური ღონისძიებების ბანკეტები იმართება. 

## გარე ბმულები 
* Inside the Abu Dhabi Presidential Palace (Gulf News on YouTube)

## სქოლიო 
კატეგორია:საპრეზიდენტო რეზიდენციები
კატეგორია:არაბთა გაერთიანებული საამიროები
კასია სმუტნიაკი

**კატერინა (ანნა) კასია სმუტნიაკი** (დ. 13 აგვისტო, 1979, პილა, პოლონეთი) — პოლონელი მსახიობი და მოდელი.  მან მიიღო მონაწილეობა ფილმში „სიყვარულით პარიზიდან“. ფლობს პოლონურ, რუსულ, ინგლისურ და იტალიურ ენებს.

## რესურსები ინტერნეტში
* 

## სქოლიო
კატეგორია:პოლონელი მსახიობები
კატეგორია:პოლონელი მოდელები
კატეგორია:დაბადებული 1979
კატეგორია:დაბადებული 13 აგვისტო
კატეგორია:ცოცხალი ადამიანები
ლილიტ მაკუნცი

**ლილიტ მაკუნცი** (დ. 7 ნოემბერი, 1983) — სომეხი პოლიტიკოსი. სომხეთის კულტურის მინისტრი 2018-2019 წლებში. 2019 წლიდან არის სომხეთის ეროვნული კრების წევრი.

## ბიოგრაფია
ლილიტ მაკუნცი დაიბადა 1983 წლის 7 ნოემბერს, ერევანში. 2004-2012 წლებში იყო სომხეთის ლიბერალური პარტიის წევრი და პარტიის ახალგაზრდული ორგანიზაციის ლიდერი. 2012 წელს იყარა კენჭი საპარლამენტო არჩევნებზე, მაგრამ ვერ მოახერხა ეროვნულ კრებაში შესვლა. 2018 წლის 12 მაისს სომხეთის პრემიერ-მინისტრმა ნიკოლ ფაშინიანმა დანიშნა სომხეთის კულტურის მინისტრად. არის კოალიცია „ჩემი ნაბიჯი ალიანსის“ ერთ-ერთი ლიდერი. 2019 წლიდან არის სომხეთის ეროვნული კრების წევრი.

## რესურსები ინტერნეტში
* კარიერა

კატეგორია:დაბადებული 7 ნოემბერი
კატეგორია:დაბადებული 1983
კატეგორია:სომეხი ქალი პოლიტიკოსები
კატეგორია:სომხეთის VII მოწვევის ეროვნული კრების წევრები
კატეგორია:ცოცხალი ადამიანები
კატეგორია:ერევანში დაბადებულები
ედვარდ ანდრეასიანი

**ედვარდ ანდრეასიანი** (დ. 21 აპრილი, 1973) — სომეხი პოლიტიკოსი. 2019 წლიდან არის სომხეთის ეროვნული კრების წევრი. ჰყავს 3 შვილი.

## რესურსები ინტერნეტში
* ბიოგრაფია პარტია „ნათელი სომხეთის“ საიტზე

კატეგორია:დაბადებული 21 აპრილი
კატეგორია:დაბადებული 1973
კატეგორია:სომხეთის VII მოწვევის ეროვნული კრების წევრები
კატეგორია:ცოცხალი ადამიანები
ზილაირი

**ზილაირი** ( ) — სოფელი რუსეთში, ბაშკირეთში, ზილაირის რაიონში. მიეკუთვნება საბიროვის სოფსაბჭოს. არის რაიონული ცენტრი. 2010 წლის მოსახლეობის აღწერის მიხედვით სოფელში ცხოვრობდა 5585 ადამიანი. მოსახლეობის უმრავლესობას ბაშკირები შეადგენენ.

## სქოლიო
კატეგორია:ზილაირის რაიონის სოფლები
აბასთუმნის საცხოვრებელი სახლი (ლ. ასათიანის 12)

მინი|250px
**აბასთუმნის საცხოვრებელი სახლი** — არქიტექტურული ძეგლი დაბა აბასთუმანში. აგებულია XIX საუკუნის დასასრულს.

ეს არის ერთ-ერთი მნიშვნელოვანი შენობა არა მარტო ქუჩის, არამედ მთლიანად კურორტის მასშტაბით. შენობა ქუჩაზე წაგრძელებული მკლავით გამოდის. ფასადი სადაა, მშვიდი ზომიერად დეკორირებული, შეულესავ კედლის სიბრტყეს ხის შუშაბანდი უპირისპირდება. სრულიად საპირისპირო მდგომარეობაა მდინარისაკენ მიმართულ ფასადზე,  რუსული Т-ს გეგმარების მქონე შენობის შვერილი მკლავი ჭვირულ მოაჯირიანი და კარნიზიანი, შემინული, ხის აივნითა და აივნის ცენტრში არსებული, დამოუკიდებელი ორფერდა გადახურვითა და ულამაზეს დეკორიანი ხის ფრონტონით, თაღითა და მოაჯირით აქცენტირებული პარმაღით არის წარმოდგენილი. ხის დეკორატიული დეტალები მაღალი ხარისხის შესრულებით და ხელოსნის მაღალი ოსტატობით ხასიათდება. მიუხედავად სახლზე არსებული რამდენიმე ხის მომცრო ზომის მინაშენისა შენობის მხატვრული სახე კარგად აღიქმება.

## რესურსები ინტერნეტში 
კატეგორია:ადიგენის მუნიციპალიტეტის არქიტექტურული ძეგლები
ტუპოუ VI

**ʻაჰოʻეიტუ ტუპოუ VI** (დ. 12 ივლისი, 1959) — ტონგის მეფე. ჰყავს მეუღლე, სამი შვილი და სამი შვილიშვილი. 2015 წელს, მისი გამეფებიდან სამი წლის შემდეგ, შედგა მისი კორონაცია მეფედ.

## რესურსები ინტერნეტში
* 
* ბიოგრაფია მთავრობის საიტზე

კატეგორია:დაბადებული 12 ივლისი
კატეგორია:დაბადებული 1959
კატეგორია:ტონგის პრემიერ-მინისტრები
კატეგორია:ტონგის მეფეები
კატეგორია:ცოცხალი ადამიანები
რუსუდან კერვალიშვილი

**რუსუდან კერვალიშვილი** (დ.  15 ივლისი, 1955,  ონი)  —  ქართველი რეპროდუქტოლოგი.

დაამთავრა თბილისის სახელმწიფო სამედიცინო ინსტიტუტი.   2008-2012 წლებში იყო საქართველოს მე-7 მოწვევის პარლამენტის წევრი  (თბილისის სამგორის მაჟორიტარი), საარჩევნო ბლოკი „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში
კატეგორია:დაბადებული 15 ივლისი
კატეგორია:დაბადებული 1955
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:ონში დაბადებულები
რ
ირაკლი ჩიქოვანი

**ირაკლი ჩიქოვანი** (დ. 28 აგვისტო, 1980, ზუგდიდი, საქართველოს სსრ) — ქართველი იურისტი, პოლიტიკოსი. 

დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 2000-2004 წლებში საქართველოს თავდაცვის სამინისტროს უფროსი იურისკონსულტი, განყოფილების უფროსი, დეპარტამენტის უფროსი. 2004-2005 წლებში საქართველოს ეროვნული უშიშროების საბჭოს აპარატის სახელმწიფო და საზოგადოებრივი უსაფრთხოების დეპარტამენტის დირექტორი. 2005-2006 წლებში საქართველოს საგარეო საქმეთა სამინისტროს საერთაშორისო ორგანიზაციების დეპარტამენტის დირექტორი. 2006-2007 წლებში საქართველოს საგარეო საქმეთა სამინისტროს საერთაშორისო სამართლებრივი დეპარტამენტის დირექტორი. 2007-2009 წლებში გაერთიანებული ერების ორგანიზაციასთან საქართველოს მუდმივმოქმედი წარმომადგენლობის მუდმივი წარმომადგენლის მოადგილე. 2009-2016 წლებში პოლიტიკური პარტია „თავისუფალი დემოკრატების“ გამგეობის წევრი, გენერალური მდივანი.

2012-2016 წლებში იყო  საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“. 2016-2018 წლებში მოწვეული ექსპერტი საერთაშორისო დონორი ორგანიზაციების (UNDP, USAID) პროგრამებში. 2018-2019 წლებში საქართველოს პრემიერ-მინისტრის მრჩეველი სტრატეგიული კომუნიკაციების საკითხებში. 2019-2020 წლებში პრემიერ-მინისტრის მრჩეველი საგარეო ურთიერთობების საკითხებში.

2020 წელს „ქართულმა ოცნებამ“ წარადგინა ზუგდიდის მაჟორიტარობის კანდიდატად. მან ხმათა 48,24% (26 085 ხმა) მიიღო და გავიდა მეორე ტურში, სადაც ხმათა 93,88% (31 678 ხმა) მიიღო. 2020 წლიდან არის საქართველოს მე-10 მოწვევის პარლამენტის წევრი (ზუგდიდის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.

2024 წლის 8 თებერვლიდან საქართველოს თავდაცვის მინისტრი.

ირაკლი ჩიქოვანის მეუღლე დიანა ჟღენტი პოლონეთში საქართველოს საგანგებო და სრულუფლებიანი ელჩია.

## რესურსები ინტერნეტში
* ბიოგრაფია „ქართული ოცნების“ საიტზე 

## სქოლიო
კატეგორია:დაბადებული 28 აგვისტო
კატეგორია:დაბადებული 1980
კატეგორია:საქართველოს VIII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ზუგდიდში დაბადებულები
ირაკლი
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
კატეგორია:ცოცხალი ადამიანები
იაკინთე (გორგაძე)

**იოაკიმ იოსების ძე გორგაძე** (დ. 1870 – გ. 24 ივნისი, 1936) — ქართველი სასულიერო პირი. იყო ქართველთა შორის წერა კითხვის გამავრცელებელი საზოგადოების ნამდვილი წევრი.

## ბიოგრაფია
დაიბადა 1870 წელს ქუთაისის მაზრის სოფელ ბაბში, სასულიერო პირის ოჯახში. მამა იოსებ გორგაძე ბაბის წმინდა გიორგის სახელობის ეკლესიის წინამძღვარი იყო. იაკინთემ პირველდაწყებითი განათლება ოჯახში  მიიღო და მოგვიანებით სწავლა განაგრძო ქუთაისის სასულიერო სასწავლებელში. 1886 წელს თბილისის სასულიერო სემინარიაში ჩაირიცხა, რომელიც 1892 წელს პირველი ხარისხის დიპლომით დაამთავრა. 1892 წელს, საქართველოს ეგზარქოსმა პალადიმ, ეგზარქოსების ჯვართამაღლების კარის ეკლესიაში სტიქრით შემოსა. სემინარიის დამთავრების შემდეგ იაკინთე დაქორწინდა და სამი შვილი შეეძინა. ამავე წელს იმერეთის ეპისკოპოსმა გაბრიელ ქიქოძემ დიაკვნად აკურთხა, ხოლო იმავე წელს მღვდლად დაასხა ხელი და ხევისჯვრის წმინდა გიორგის სახელობის ეკლესიის წინამძღვრად დაადგინა. 1893 წელს მარელისის მაცხოვრის ამაღლების სახელობის ეკლესიაში გადაიყვანეს. 1895 წელს ორაპნის მაზრის იმერეთის საეპარქიო სამოსწავლო საბჭოს განყოფილების წევრად აირჩიეს, ხოლო 1896 წლიდან ამავე მაზრაში არსებული სამრევლო–საეკლესიო სკოლების მეთვალყურედ დაინიშნა. 1898 წლიდან თბილისში გადმოდის საცხოვრებლად და სასულიერო სემინარიაში მასწავლებლად იწყებს მუშაობას. 1899 წელს კუკიის მესამე სამოქალაქო სასწავლებელში ქართული ენის მასწავლებლად გადაიყვანეს და ანჩისხატის ყოვლადწმინდა ღვთისმშობლის შობის სახელობის ეკლესიის მღვდელმსახურად დაადგინეს. 1900 წელს იაკინთე თბილისის გუბერნიის ციხეების ეკლესიების მოძღვრად განამწესეს, ამავე წლის 12 მაისს ბორჯომის წმინდა იოანე ნათლისმცემლის სახელობის ტაძრის წინამძღვრად გადაიყვანეს და გორის მაზრის მე–10 ოლქის მთავარხუცესად დანიშნეს. 1900 წელს სკუფიით დაჯილდოვდა, ხოლო 1904 წლის აღდგომას კამილავკა უბოძეს. აირჩიეს ბორჯომის სახელოსნო სასწავლებლის სამზრუნველოს წევრად. 1909–1919 წლებში მამა იაკინთე იყო „ქართველთა შორის წერა–კითხვის გამავრცელებელი საზოგადოების“ ბორჯომის განყოფილების ნამდვილი წევრი, გამგეობის წევრი და სამკითხველოს გამგეობის თავმჯდომარე. 1910 წელს მამა იაკინთეს სამკერდე ოქროს ჯვარი მიიღო. 1915 წელს წმინდა ანას III ხარისხის ორდენით დააჯილდოვეს. 1916 წელს ბორჯომის წმინდა იოანე ნათლისმცემლის სახელობის ტაძარში საქართველოს ეგზარქოსმა პლატონმა ეკლესიაში ერთგული სამსახურისთვის დეკანოზის წოდება მიანიჭა. 1919 წელს ბორჯომში უმაღლესი პირველდაწყებითი სასწავლებელი გაიხსნა, სადაც იგი დროებით გამგედ და მასწავლებლად დანიშნეს. ის აწყურის ეპარქიის დელეგატის სტატუსით, მონაწილეობდა 1920 წლის 27 ივნისს გამართულ საქართველოს სამოციქულო ეკლესიის მე–2 საეკლესიო კრებაზე. 1922–1923 წლებში ბორჯომში ეკლესია დაიკეტა. გარდაიცვალა 1936 წლის 24 ივნისს. დასაფლავებულია ბორჯომის სამოქალაქო სასაფლაოზე.

## რესურსები ინტერნეტში
* იაკინთე (გორგაძე) — საქართველოს ბიოგრაფიული ლექსიკონი

კატეგორია:ქართველთა შორის წერა-კითხვის გამავრცელებელი საზოგადოების წევრები
კატეგორია:დაბადებული 1870
კატეგორია:ქართველი საეკლესიო მოღვაწეები
კატეგორია:გარდაცვლილი 24 ივნისი
კატეგორია:გარდაცვლილი 1936
კატეგორია:გორგაძეები
დრაკონის ნავების ფესტივალი

მინი|250პქ|დრაკონის ნავების ფესტივალი (XVIII საუკუნე)
**დრაკონის ნავების ფესტივალი** () — ჩინური ეროვნული, ტრადიციული დღესასწაულია, რომლის დროსაც ჩინეთში ოფიციალურად ისვენებენ. დრაკონის ნავების ფესტივალს  მაისის ფესტივალსაც უწოდებენ, იგი მეხუთე თვის მეხუთე დღეს აღინიშნება.

ლეგენდის თანახმად, ფესტივალი ძველი ჩინელი პატრიოტი პოეტის, ციუ იუანის ( — ძვ. წ. 329–299), პატივსაცემად ტარდება. მებრძოლი სამეფოების პერიოდში იგი ჩუს სამეფოში ცხოვრობდა. ჩუს სამეფოს დაცემის შემდეგ, ის ძალზედ დამწუხრებული და აღშფოთებული იყო, „მან მდინარეში გადახტომით თავი მოიკლა მეხუთე თვის მეხუთე დღეს“. ციუ იუანი ძლიერ უყვარდა მის თანასოფლელებს, ასე, რომ ისინი მაშინვე მის საძებნელად ნავებით წავიდნენ. დღესდღეობით, დრაკონის ნავების ყოველ ფესტივალზე ტარდება ნავებით შეჯიბრი ( — „ლუნგ ჭოუ ძინგ ტუ“). საგანგებოდ მზადდება ხის ნავები, რომლებიც მორთული და დახატულია დრაკონის მსგავსად. საერთოდ, მათი სიგრძე 20-35 მეტრს შეადგენს და მის შესავსებად 30-60 ადამიანია საჭირო. ნაოსნობის დროს, მენავეები უსვამენ ნიჩბებს ჰარმონიულად და სწრაფად. ეს ხდება დასარტყამ ინსტრუმენტთა აკომპანიმენტის თანხლებით. მიჩნეულია, რომ გამარჯვებულ გუნდს მთელი წლის მანძილზე წარმატება ელის.

ციუ იუანის მდინარეში გადახტომის შემდეგ, იმის შიშით რომ მას თევზები შეჭამდნენ, ხალხმა წყალში წებოვანი ბრინჯის გორგლების ჩაყრა დაიწყო. დღეს დრაკონის ნავების ფესტივალის დამთავრებისას, ხალხი ჩინურ „წუნგ წის“ ბრინჯით ( — „წუნგ წი“) ამზადებს.

დღესასწაულის დადგომამდე, მშობლები როგორც წესი ამზადებენ, პატარა სურნელოვან ჩანთებს თავიანთი შვილებისათვის. ისინი ქსოვენ პატარა ჩანთებს სხვადასხვა ფერის აბრეშუმისგან. ისინი ჩანთებს ავსებენ სუნამოებით ან მცენარეული მედიკამენტებით და შემდეგ, კრავენ აბრეშუმის ძაფებით. ღონისძიების დროს, ბავშვებს ის ან გულზე უკიდიათ, ყელსაბამის მსგავსად ან ამაგრებენ ტანსაცმელზე, როგორც ერთგვარი აქსესუარი. ერთ-ერთი ხალხური ლეგენდის მიხედვით, პატარა სურნელოვანი ჩანთები მათ იცავს ბოროტებისაგან.

დრაკონის ნავის ფესტივალის თარიღი განისაზღვრება მთვარის კალენდრის მიხედვით, ამიტომ თარიღი წლიდან წლამდე იცვლება. პირველად ის, როგორც სახალხო დღესასწაული ჩინეთში, აღინიშნა 2008 წელს. ხოლო, 2009 წლის 30 ოქტომბერს, იუნესკოს მსოფლიო არამატერიალური კულტურული მემკვიდრეობის სიაში შევიდა.

## ლიტერატურა
* 
* 

კატეგორია:ფესტივალები ჩინეთში
კატეგორია:კაცობრიობის ზეპირი და არამატერიალური მემკვიდრეობის შედევრები
კატეგორია:სადღესასწაულო დღეები ჩინეთში
ლიანა ტატიშვილი

**ლიანა ტატიშვილი** (დ. 22 ივნისი, 1948, თბილისი) — ქართველი კომპოზიტორი, მუსიკოსი, პედაგოგი. კულტურის დამსახურებული მოღვაწე, ხაშურის საპატიო მოქალაქე.

## ბიოგრაფია
ლიანა ტატიშვილი დაიბადა 1948 წლის 22 ივნისს ქალაქ თბილისში. 1969 წელს დაამთავრა ქალაქ თბილისის დიმიტრი არაყიშვილის სახელობის №1 სამუსიკო სასწავლებელი. 1984 წელს გაიარა დახელოვნების კურსები ხალხური შემოქმედების ცენტრში. 1987 წელს წარჩინებით დაამთავრა ლენინგრადის კრუპსკაიას სახელობის კულტურის სახელმწიფო ინსტიტუტი. 1967 წლიდან მუშაობს ხაშურის ცენტრალურ სამუსიკო სასწავლებელში.
მუშაობდა ხაშურის მუნიციპალიტეტის მრავალ სოფელში, მუსიკის მასწავლებლად. 1972 წლიდან 2019 წლამდე მუშაობდა ქალაქ ხაშურის №9 საჯარო სკოლაში, მუსიკის მასწავლებლად.

## რესურსები ინტერნეტში
* ლიანა ტატიშვილი - ხაშურის მოამბე
* ქალები საქართველოდან - ლიანა ტატიშვილი

## სქოლიო
კატეგორია:ქართველი კომპოზიტორები
კატეგორია:ქართველი მუსიკოსები
კატეგორია:დაბადებული 1948
კატეგორია:დაბადებული 22 ივნისი
კატეგორია:საქართველოს სსრ-ის ხელოვნების დამსახურებული მოღვაწეები
კატეგორია:ხაშურის საპატიო მოქალაქეები
ზაალ დუგლაძე

**ზაალ (ზაზა) დუგლაძე** (დ. 14 თებერვალი, 1971, ქ. ხაშური) — ქართველი ბიზნესმენი. 

## ბიოგრაფია
დაიბადა 1971 წლის 14 თებერვალს ქ. ხაშურში. 1989-1994 წლებში სწავლობდა საქართველოს აგრარულ უნივერსიტეტში, რომელიც დაამთავრა ტექნოლოგიური ფაკულტეტი ინჟინერ-ტექნოლოგის სპეციალობით. 1996 წელს მუშაობდა სს „ვაზიანში“ ტექნოლოგის პოზიციაზე. 2000-2011 წლებში იყო შპს „ვაზიანის“ წარმოების უფროსი. 2012 წლიდან არის შპს „დუგლაძეების ღვინის კომპანიის“ გენერალური დირექტორი.

2020 წელს „ქართულმა ოცნებამ“ წარადგინა ხაშურისა და ქარელის მაჟორიტარობის კანდიდატად. მან ხმათა 49,32% (28 925 ხმა) მიიღო. არჩევნების მეორე ტურში 30 602 ხმით (91,72%) ზაალ დუგლაძე გახდა საქართველოს მე-10 მოწვევის პარლამენტის წევრი (ხაშური-ქარელის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
* ბიოგრაფია „ქართული ოცნების“ საიტზე

## სქოლიო
კატეგორია:დაბადებული 14 თებერვალი
კატეგორია:დაბადებული 1971
კატეგორია:ქართველი ბიზნესმენები
კატეგორია:ხაშურის მუნიციპალიტეტში დაბადებულები
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
ანი სამსონიანი

**ანი სამსონიანი** (დ. 10 თებერვალი, 1990) — სომეხი ჟურნალისტი და პოლიტიკოსი. 2019 წლიდან არის სომხეთის ეროვნული კრების წევრი. 2011 წელს დაამთავრა სომხეთის სახელმწიფო პედაგოგიური უნივერსიტეტი, ჟურნალისტის სპეციალობით.

## რესურსები ინტერნეტში
* ბიოგრაფია სომხეთის ეროვნული კრების ოფიციალურ საიტზე

კატეგორია:დაბადებული 10 თებერვალი
კატეგორია:დაბადებული 1990
კატეგორია:სომხეთის VII მოწვევის ეროვნული კრების წევრები
კატეგორია:სომეხი ქალი პოლიტიკოსები
კატეგორია:სომეხი ჟურნალისტი ქალები
კატეგორია:ცოცხალი ადამიანები
კატეგორია:ერევანში დაბადებულები
ზურაბ კიკალეიშვილი (მრავალმნიშვნელოვანი)

**ზურაბ კიკალეიშვილი ** შეიძლება აღნიშნავდეს:
*ზურაბ კიკალეიშვილი  — მსახიობი, პედაგოგი, ქორეოგრაფი
*ზურაბ კიკალეიშვილი  — პოლიტიკოსი
რესან კონცელიძე (მრავალმნიშვნელოვანი)

**რესან კონცელიძე** შეიძლება აღნიშნავდეს:
* რესან კონცელიძე  — პოლიტიკოსი, დაბადებული 1938 წელს
* რესან კონცელიძე  — პოლიტიკოსი დაბადებული 1963 წელს
ზურაბ კიკალეიშვილი (პოლიტიკოსი)

**ზურაბ კიკალეიშვილი** (დ. 22 ივნისი, 1950,  მარტვილი)  —  ქართველი პოლიტიკოსი, სოფლის მეურნეობის მუშაკი.

1974 წელს დაამთავრა საქართველოს სასოფლო-სამეურნეო ინსტიტუტი. 2008-2012 წლებში იყო საქართველოს მე-7 მოწვევის პარლამენტის წევრი  პარტიული სიით, საარჩევნო ბლოკი „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში
კატეგორია:დაბადებული  22 ივნისი
კატეგორია:დაბადებული 1950
კატეგორია:საქართველოს VII მოწვევის პარლამენტის წევრები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
კატეგორია:მარტვილში დაბადებულები
ყარაია (მრავალმნიშვნელოვნება)

საკუთარი სახელი **ყარაია** შეიძლება აღნიშნავდეს შემდეგს:
*ყარაია — ქალაქ გარდაბანის ძველი სახელწოდება;
*ყარაია — გარდაბნის ვაკის ძველი სახელწოდება.

## იხილეთ აგრეთვე 
* ყარაიაზი (მრავალმნიშვნელოვანი)
სონა ღაზარიანი

**სონა ღაზარიანი** (დ. 30 მარტი, 1993) — სომეხი პოლიტიკოსი. 2019 წლიდან არის სომხეთის ეროვნული კრების წევრი. 2013 წელს დაამთავრა ერევნის ბრუსოვის სახელმწიფო ენათა და სოციალურ მეცნიერებათა უნივერსიტეტი. 2018-2019 წლებში იყო ერევნის ქალაქის საბჭოს წევრი.

## რესურსები ინტერნეტში
* ბიოგრაფია სომხეთის ეროვნული კრების ოფიციალურ საიტზე

კატეგორია:დაბადებული 30 მარტი
კატეგორია:დაბადებული 1993
კატეგორია:სომხეთის VII მოწვევის ეროვნული კრების წევრები
კატეგორია:სომეხი ქალი პოლიტიკოსები
კატეგორია:ცოცხალი ადამიანები
კატეგორია:ერევანში დაბადებულები
ერკოლე III დ’ესტე

**ერკოლე III დ’ესტე** (; დ. 22 ნოემბერი, 1727, მოდენა, იტალია — გ. 14 ოქტომბერი, 1803, ტრევიზო, იტალია) — დ’ესტეს დინასტიის წარმომადგენელი. მოდენისა და რეჯიოს ჰერცოგი 1780-1796 წლებში. ჰერცოგ ფრანჩესკო III-ისა და შარლოტ აგლაე ორლეანელის ვაჟი.

## ბიოგრაფია 
ერკოლე დაიბადა 1727 წლის 22 ნოემბერს მოდენაში. იგი იყო მოდენისა და რეჯიოს ჰერცოგ ფრანჩესკო III-ისა და მისი ცოლის, პრინცესა შარლოტ აგლაე ორლეანელის ვაჟი. იგი წყვილის მეოთხე შვილი იყო და ჰყავდა უფროსი და, მარია ტერეზა და ორი ძმაც, რომლებიც მის დაბადებამდე გარდაიცვალნენ. შესაბამისად, იგი ტახტის პირველი მემკვიდრე იყო.

1741 წელს ერკოლე იძულებით დააქორწინეს პრინცესა მარია ტერეზა ჩიბო-მალასპინაზე, მასასა და კარარას ჰერცოგინიაზე, რათა შემდეგში ესტეები მის საჰერცოგოებსაც დაპატრონებოდნენ. წყვილს სულ ორი შვილი შეეძინა, თუმცა მათი ქორწინება იმდენად უიღბლო იყო, რომ ისინი წლების განმავლობაში ცალ-ცალკე ცხოვრობდნენ.

1780 წლის 22 თებერვალს იგი მოდენისა და რეჯიოს ახალი ჰერცოგი ხდება ერკოლე III-ის სახელით. ახალმა ჰერცოგმა მამის მიერ წამოწყებული რეფორმების გაგრძელება დაიწყო. მან ააშენა ორი ახალი ხიდი რუბიერასა და სანტო-ამბროჯიოში და ვია-ემილიაში გაიყვანა გზები, რომლებიც მეზობელ საჰერცოგოებთან აკავშირებდა. 1785 წელს დააარსა ატესინის ხელოვნების აკადემია. მისი მმართველობის დროს მოდენაში აღორძინდა ხელოვნება და კულტურა. იგი მფარველობდა ისეთ ხელოვანებს, როგორებიც იყვნენ: ლაცარო სპალანცანი, ჯამბატისტა ვენტური, ჯიროლამო ტირაბოში, ლუდოვიკო რიჩი და ა.შ.

1790 წელს ერკოლე დაქვრივდა, 1795 წელს კი მორგანატიკულად დაქორწინდა თავის საყვარელ ჩიარა მარინიზე.

1796 წლის 7 მაისს ფრანგულმა ჯარებმა ნაპოლეონის სარდლობით მთელი მოდენის საჰერცოგოს ანექსია მოახდინეს, რამაც ერკოლე აიძულა, რომ ვენეციაში გაქცეულიყო. მალევე ფრანგმა ჯარისკაცებმა იგი ვენეციაში დაიჭირეს და მისი სასახლიდან 200,000 ზეჩინის ღირებულების ქონება გაიტანეს. 1797 წელს გაფორმებული კამპოფორმიოს ხელშეკრულებით მას ბადენში მდებარე ბრაიზგაუს საჰერცოგო გადაეცა სამართავად, მაგრამ იგი გერმანიაში არასოდეს ჩასულა და არც ამ წოდებით უსარგებლია.

ამის შემდეგ იგი საცხოვრებლად ტრევიზოში გადავიდა, სადაც გაატარა დარჩენილი ცხოვრება და გარდაიცვალა 1803 წლის 14 ოქტომბერს, 75 წლის ასაკში. იგი ესტეს დინასტიის უკანასკნელი მონარქი იყო მოდენის ტახტზე, მის შემდეგ კი ტახტი ერკოლეს შვილიშვილ ჰაბსბურგებს დარჩათ. 

## შვილები 
პირველი ცოლისგან:

# მარია ბეატრიჩე (1750-1829), ცოლად გაჰყვა ერცჰერცოგ ფერდინანდ კარლ ავსტრიელს, რომელთანაც შეეძინა ათი შვილი;

# რინალდო ფრანჩესკო (1753), გარდაიცვალა ჩვილი;

მეორე ცოლისგან:

# ერკოლე რინალდო (1770-1795), სკანდიანოს მარკიზი. გარდაიცვალა მშობლების ქორწინებამდე, ამიტომაც იგი ყოველთვის უკანონო შვილად ითვლებოდა;

## წინაპრები 

## ლიტერატურა 
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] . Bourdeaux: Frederic Guillaume Birnstiel. 1768. p. 86.

კატეგორია:დაბადებული 22 ნოემბერი
კატეგორია:დაბადებული 1727
კატეგორია:გარდაცვლილი 14 ოქტომბერი
კატეგორია:გარდაცვლილი 1803
კატეგორია:დ’ესტე
კატეგორია:მოდენასა და რეჯოს ჰერცოგები
კატეგორია:დამხობილი მონარქები
კატეგორია:ოქროს საწმისის ორდენის კავალრები
ლენა ნაზარიანი

**ლენა ნაზარიანი** (დ. 9 მარტი, 1983) — სომეხი პოლიტიკოსი. 2017 წლიდან სომხეთის ეროვნული კრების წევრი. დაამთავრა ერევნის სახელმწიფო უნივერსიტეტი. 2019 წლიდან სომხეთის ეროვნული კრების ვიცე-პრეზიდენტი.

## რესურსები ინტერნეტში
* ბიოგრაფია სომხეთის ეროვნული კრების ოფიციალურ საიტზე 

კატეგორია:დაბადებული 9 მარტი
კატეგორია:დაბადებული 1983
კატეგორია:სომხეთის VII მოწვევის ეროვნული კრების წევრები
კატეგორია:სომეხი ქალი პოლიტიკოსები
კატეგორია:ცოცხალი ადამიანები
კატეგორია:ერევანში დაბადებულები
ბათოლითი

**ბათოლითი** — სიღრმული მაგმური ქანების განლაგების ფორმა. ბათოლითი ძალიან დიდი ზომის გამკვეთი სხეულია, რომლის ზედაპირის ფართობის რამდენიმე ასეულ ან ათასეულ კმ²-ს აღწევს. ბათოლითის გენეზისი სადავოა. ძირითად სიძნელეს სივრცის პრობლემა წარმოადგენს. ადრე ფიქრობდნენ, რომ ბათოლითი უძირო წარმონაქმნია და სიღრმეში მაგმურ კერას უკავშირდება. ცენტრალური ევროპის ბათოლითების შესწავლის მაგალითზე ჰ. კლოოსმა დაამტკიცა მათი შიგაფორმაციული ბუნება. ზოგი მკვლევარი ბათოლითს გეოსინკლინში ღრმად დაძირულ ნალექთა ნაწილის დნობას უკავშირებს, ნაწილი კი — გრანიტიზაციას.

## ლიტერატურა
კატეგორია:ინტრუზიები
ბათომეტრი

**ბათომეტრი** — ხელსაწყო, რომლითაც სინჯავენ ბუნებრივი წყალსატევის სიღრმეს, იღებენ წყალს სიღრმიდან წყლის გამოსაკვლევად. ბათომეტრი არის მყისი და ხანგრძლივი ავსებისა. ხელსაწყო XIX საუკუნეში გამოიგონეს.  ბათომეტრი გამოიყენებოდა ოკეანოლოგიაში, თუმცა დღეს მას უკვე იშვიათად იყენებენ.  

## ლიტერატურა
კატეგორია:ოკეანოლოგია
კატეგორია:საზომი ხელსაწყოები
ლიანა ჯოჯუა

**ლიანა ჯოჯუა** (დ. 22 მარტი, 1995) — ქართველი შერეული საბრძოლო ხელოვნების (MMA) მებრძოლი, რომელიც ამჟამად იბრძვის აბსოლუტურ საბრძოლო ჩემპიონატში (UFC).

## პირადი ცხოვრება
ჯოჯუა პროფესიით მასწავლებელია. დამთავრებული აქვს მოსკოვის სახელმწიფო პედაგოგიური უნივერსიტეტი. მას აქვს მუსიკალური განათლება. 

## რესურსები ინტერნეტში
* 
* 

კატეგორია:ქართველი შერეული საბრძოლო ხელოვნების მებრძოლი ქალები
კატეგორია:დაბადებული 22 მარტი
კატეგორია:დაბადებული 1995
კატეგორია:ცოცხალი ადამიანები
ნათია სულავა

**ნათია სულავა** (დ. 5 ნოემბერი, 1976, თბილისი) — საქართველოს პრეზიდენტის ადმინისტრაციის უფროსის მოვალეობის შემსრულებელი 2019 წლის 1 მაისიდან.

## ბიოგრაფია
1992-1996 წლებში სწავლობდა და წარჩინებით დაამთავრა პიაჩენცას ლინგვისტიკის ლიცეუმის „Orsoline di Maria Immacolata“-ს ევროპული ენებისა და ლიტერატურის ფაკულტეტის სრული კურსი. 1996-2000 წლებში სულავა სწავლობდა პარმის სასწავლო უნივერსიტეტის იურისპრუდენციის ფაკულტეტზე. არის სამართლის მაგისტრი. 2002-2004 წლებში იყო ევროპის საბჭოში ადამიანებით ვაჭრობის (ტრეფიკინგი) წინააღმდეგ კონვენციაზე მომუშავე სპეციალური სამუშაო ჯგუფის წევრი, წარმოადგენდა საქართველოს. 2004-2013 წლებში მუშაობდა საქართველოს საგარეო საქმეთა სამინისტროში. 2018 წლის 28 დეკემბერს გახდა საქართველოს პრეზიდენტის მრჩევლად დიასპორისა და მოქალაქეობის საკითხებში/საგარეო მიმართულების კოორდინატორად. სამი დღეს შემდეგ დაინიშნა საქართველოს პრეზიდენტის ადმინისტრაციის უფროსის მოადგილედ. 2019 წლის 1 მაისს დაინიშნა საქართველოს პრეზიდენტის ადმინისტრაციის უფროსის პირველ მოადგილედ და საქართველოს პრეზიდენტის ადმინისტრაციის უფროსის მოვალეობის შემსრულებლად.

ფლობს ქართულ, რუსულ, ინგლისურ და იტალიურ ენებს.

## რესურსები ინტერნეტში
* საქართველოს პრეზიდენტის ოფიციალური საიტი 

## სქოლიო 
კატეგორია:დაბადებული 1976
კატეგორია:დაბადებული 5 ნოემბერი
კატეგორია:ქართველი დიპლომატები
კატეგორია:ქართველი იურისტები
კატეგორია:თბილისში დაბადებულები
დელავერის უნივერსიტეტი

**დელავერის უნივერსიტეტი** (, შემოკლებით -  ან უბრალოდ )
კერძო-საჯარო კვლევითი უნივერსიტეტი ამერიკის შეერთებულ შტატებში, დელავერის შტატის ქალაქ ნიუარკში. მთავარი კამპუსი მდებარეობს ქალაქ ნიუარკში, თუმცა უნივერსიტეტის კამპუსები მდებარეობს დოვერში, ვილმინგტონში, ლიუისში და ჯორჯტაუნში.

დელავერის უნივერსიტეტში არსებობს ხელოვნების კონსერვაციისა და რესტავრაციის ფაკულტეტი - ჩრდილოეთ ამერიკაში არსებულ ოთხ სასწავლო პროგრამას შორის ერთ-ერთი. 1923 წელს დელავერი იყო პირველი უნივერსიტეტი აშშ-ში, რომელმაც კურიკულუმში დაამატა საზღვარგარეთ სწავლის პროგრამა.
## სქოლიო
კატეგორია:აშშ-ის უნივერსიტეტები
კატეგორია:უნივერსიტეტები ანბანის მიხედვით
ლეონარდო (2021 წლის ტელესერიალი)

**ლეონარდო** () — ისტორიული დრამა, რომელიც შეიმუშავეს ფრენკ სპოტნიცმა და სტივენ ტომპსონმა. სერიალი აწარმოა იტალიურმა კომპანია *Lux Vide*-მა *Rai Fiction*-თან პარტნიორობით, *Sony Pictures Entertainment*-მა, ფრენკ სპოტნიცის კომპანია *Big Light Productions*-მა და ფრედი ჰაიმორის *Alfresco Pictures*-მა *France Télévisions*-სა და *RTVE*-სთან თანამშრობლობით. სერიალის გამოსვლა 2021 წლის დასაწყისში იგეგმება.

## მსახიობები
ირლანდიელი მსახიობი ეიდან ტერნერი, რომელიც ცნობილია როლებისთვის ტელესერიალში „პოლდარკი“ და ფილმების სერიაში „ჰობიტი“, ასრულებს ლეონარდოს როლს.

## რესურსები ინტერნეტში
*
*Leonardo - Aidan Turner - First Look

## სქოლიო
კატეგორია:2010-იანი წლების იტალიური ტელესერიალები
კატეგორია:2010-იანი წლების ბრიტანული დრამატული ტელესერიალები
კატეგორია:ტელესერიალები ფლორენციის შესახებ
კატეგორია:ტელესერიალები XV საუკუნის შესახებ
კატეგორია:ლეონარდო და ვინჩი
კატეგორია:ტელესერიალები იტალიის ისტორიის შესახებ
კატეგორია:ტელესერიალები ანბანის მიხედვით